— Пәйғәмбәребеҙ үлгән икән, тип һүҙ таралғанын ишеттем, — тип башланы рәсүл. — Юҡ, мин иҫәнмен әле, бына алдығыҙҙа мөнбәрҙә ултырам. Әгәр үлһәм дә, ғәжәпме ни? Быға тиклем ҡайһы пәйғәмбәр мәңге йәшәй ҡалған? Мин пәйғәмбәрегеҙҙе лә мәңгелек тип уйланығыҙмы ни? һәммәһе лә Аллаһ ихтыярында, һәр бәндә, Хоҙай рәсүле лә фани донъянан үтергә тейеш, баҡыйы тегендә. Мин Аллаһы Тәғәләбеҙ ҡарамағына үтәм. һеҙҙе лә шунда көтәм.